section_heading: Životopis
paragraph_text: Nakon teških borbi i uspjeha 369. pojačane pješačke pukovnije u bitkama kod Harkova u proljeće 1942. pukovnik Markulj je odlikovan po naredbi njemačkog generala, zapovjednika 100. lovačke divizije Wernera Sannea željeznim križem prvog reda. Poslije Harkova pukovnik Markulj je prvi puta neovisno zapovijedao cijeloj 369. pukovniji u sastavu 100. njemačke lovačke divizije. Pod njegovim vodstvom je 369. pukovnija posebno pohvaljena i odlikovana od Nijemaca zbog junačkog držanja i velikih gubitaka tijekom Harkovske bitke.